תל ציון

תל ציון היא התנחלות חרדית סמוך לכוכב יעקב בתחומי מועצה אזורית מטה בנימין, היישוב בגובה של כ-760–800 מטר מעל פני הים. עד שנת 2023, תל ציון הייתה שכונה של ההתנחלות כוכב יעקב, אולם התנהלה בפועל כיישוב עצמאי. בפברואר 2023 החליטה ממשלת ישראל על "פיצול שכונת תל ציון מתחום היישוב כוכב יעקב במועצה האזורית מטה בנימין והגדרתה כוועד מקומי נפרד באותה מועצה אזורית". היישוב שוכן באזור הררי, ובסמוך לו קיימים נחלי האכזב ואדי א-נטוף, ואדי אל-עין, וואדי שיבן. היישוב הוא חרדי ומספר תושביו הוא כ-6,000 נפש. זוגות צעירים מהווים כ-75 אחוז מאוכלוסייתו. שיעור העולים מחו"ל ביישוב הוא כ-5 אחוז. בהקמתה, מנתה השכונה כ-800 משפחות, ועד אמצע שנת 2018 מנתה כ-1,250 משפחות. תל ציון הוקם במאי 2000 אז הוקמו בו כ-800 יחידות דיור, היזם והמייסד של היישוב הוא הרב חיים שמחה אמזל רב חסידי אדמו"ר ואיש עסקים וממקורבי האדמו"ר מסרט ויז'ניץ. בשנת 2014 החלה על ידי חברת בתי אמנה בניית 108 יחידות דיור נוספות המיועדות לציבור החרדי, אשר נמצאות בשלבי אכלוס, ומספר היחידות הדיור הכולל של מיזם זה הוא כ-400 יחידות דיור, אשר בסיומם עתיד היישוב למנות כ-9,000 נפש. על פי תוכנית המתאר של היישוב ניתן להגיע עד בנייה של כ-7,000 יחידות דיור. מפאת סגנון בנייתה העירוני מספר תושביה עלה על מספר תושבי שאר היישוב כוכב יעקב. נושא הקמת השכונה נבחן במסגרת דו"ח שנתי 51ב של משרד מבקר המדינה, שכלל ביקורת על הליכי הקצאת הקרקע בעת הקמת השכונה, הליכי הסבת הקרקע מהעמותה שלה הוקצתה הקרקע לחברה שבשליטת יו"ר העמותה, פגמים בהליכי העברת התקציבים לפיתוח השכונה על ידי המינהל לבנייה כפרית של משרד הבינוי והשיכון, ועוד. כמו כן, העיר מבקר המדינה: "כשמדובר בהקמת שכונה לאוכלוסייה בעלת צביון ייחודי בהיקף עתידי של כ-5,000 דירות, בשעה שהתכנון המקורי לכוכב יעקב היה לבניית כ-1,000 דירות, מן הראוי היה להביא עניין זה להחלטת הממשלה, ולו כדי לברר אם נדרש אישורה". מאז הקמת השכונה הועלו בקשות להפרדת השכונה מיישוב האב כוכב יעקב והכרזה על השכונה כיישוב עצמאי במועצה אזורית מטה בנימין, והשכונה הוכרה על ידי משרד הפנים כ"אזור בחירה" עצמאי, דבר המעניק לתושבי השכונה ייצוג נפרד במליאה של המועצה האזורית ומעמד בתוך המועצה כמו יישוב מן המניין. בפברואר 2023 החליטה ממשלת ישראל על פיצול השכונה מכוכב יעקב. בעקבות ההחלטה אישרה ועדת השמות הממשלתית את שם היישוב ביוני 2023. ב־17 באוקטובר 2023 אלוף פיקוד המרכז יהודה פוקס חתם על צו המעניק ליישוב מעמד עצמאי. בגלל אופי הקהילה החרדית, יש שירות תדיר (יחסית) של תחבורה ציבורית מהיישוב אל ירושלים. הכניסה ליישוב מתבצעת באמצעות כביש אורך היוצא מכביש 60 ומקביל לו. הנקודה הצפונית הקרובה בכביש היא היישוב פסגות, והנקודה הדרומית הקרובה היא מגרון. קיימות תוכניות עתידיות להקלת עומסי התנועה בכביש 437, המהווה את ציר התנועה המרכזי של תושבי היישוב (ובנימין בכלל) אל ירושלים. בשנת 2017 החלו עבודות הגמר לפתיחת כביש הטבעת המזרחי מצפון לדרום, והדבר יאפשר כניסה נוספת לירושלים מאזור בנימין. העבודות אמורות להסתיים באמצע שנת 2018. תוכנית נוספת הנשקלת פתיחת מעבר מכביש 60 דרך כביש 45 אל כביש 443. תל ציון, מבט מכביש 60, נובמבר 2007 אזור התעשייה שער בנימין הסמוך לתל ציון היישוב כוכב יעקב, הבניינים ברקע הם תל ציון תמונה שצולמה מהיישוב גבע בנימין, תל ציון – הבניינים משמאל, כוכב יעקב – הבניינים מימין, היישוב פסגות בראש ההר מדיה וקבצים בנושא תל ציון בוויקישיתוף תל ציון באתר המועצה אזורית מטה בנימין תל ציון (כוכב יעקב, יהודה ושומרון), דף שער בספרייה הלאומית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. אתר עמוד ענן החלטה מספר 107 של הממשלה ה-37 מיום 05.02.2023 הממשלה אישרה: תל ציון יהפוך ליישוב נפרד, באתר ערוץ 7, 5 בפברואר 2023 תל ציון באתר המועצה אזורית מטה בנימין אתר לגור ביו"ש, במקור מצוין כי כבר כיום היא מונה 1230 משפחות דף הפרויקט באתר הקבלן המבצע זאב בלוי, תיעוד: ביקור פתע של מנכ"ל משרד החינוך בתל ציון, באתר JDN,‏ ט״ז במרחשון תשע״ח מטה בנימין היישובים שלנו תל ציון על פי היחס המובא כאן, של כ-7.5 נפשות לדירה. אוכלוסיית יישובים באתר הלשכה המרכזית לסטטיסטיקה, תושבי כוכב יעקב (כולל תל ציון) נכון לשנת 2016 הם כ-7,300 נפש. על פי המקורות שהובאו לעיל מספר תושבי תל ציון לפני האכלוסים של שנת 2017 הם כ-6,000 נפש, ואם כן תושבי תל ציון הם יותר מפי 4, מתושבי יתר כוכב יעקב מבקר המדינה, הקמת שכונת תל ציון ביישוב כוכב יעקב, דוח שנתי 51ב לשנת 2000 ולחשבונות שנת הכספים 1999, עמ' 398-405 [1], באתר JDN‏ פרוטוקול ועדת השמות הממשלתית, באתר משרד ראש הממשלה, ‏יום חמישי, י' תמוז תשפ"ג, 29 יוני 2023 קמצ"ם 266, עמ' 12938 אתר לגור ביו"ש ישיבת ועדה של הכנסת ה-20 מתאריך 06/06/2016 תוכנית אב לתחבורה בירושלים 2025 ראו את דברי ניר ברקת בנוגע לחשיבות הכביש ביחס הקלת עומסי התנועה בגישת תושבי המועצה האזורית מטה בנימין - לירושלים. החלה בניית הכביש שישמש את ישראל כתירוץ לבנייה ב-E1 באתר שלום עכשיו מקור וראו שם תוכניות עכשוויות ועתידיות נוספות אתר שלום עכשיו על פי מקור זה כבר הוקצו תקציבים לתוכנית זו